મુંબઈ, 30 ઑક્ટોબર : એમએમએસ કાંડ અને વિદ્યુત જામવાલ સાથે સંબંધ ખતમ થયા બાદ ટેલીવિઝન સ્ટાર મોના સિંહ ફરી એક વાર કમબૅક માટે તૈયાર છે. ચંદ્રપ્રકાશ દ્વિવેદીની આગામી ફિલ્મ ઝેડ પ્લસમાં મોના સિંહ નજરે પડવાના છે. એમ તો મોના અગાઉ પર રજત પટલ પર ચમકી ચુક્યા છે, પરંતુ ઝેડ પ્લસમાં તેઓ મુખ્ય ભૂમિકા ભજવી રહ્યા છે અને કહેવાય છે કે તે ભૂમિકા દમદાર હશે. આપને જણાવી દઇએ કે થોડાક દિવસ અગાઉ મોના સિંહે એક નિવેદનમાં કહ્યુ હતું - હવે હું કોઈ પણ ટાઇપ કાસ્ટ રોલ નહીં કરૂ, હું પ્રેગ્નંટ બનતા-બનતા થાકી ગઈ છું. હકીકતમાં 3 ઈડિયટ્સ બાદ મોના સિંહ પાસે ઑફરો તો ઘણી આવી, પરંતુ તમામ રોલ માનાં હતાં.